Varistaipaleen kanava
Varistaipaleen kanava sijaitsee Heinäveden kunnan Varistaipaleen kylässä. Se yhdistää Juojärven Varisveteen yhdessä Taivallahden kanavan kanssa. Kanava kuuluu Kallaveden reitin itäiseen haaraan Juojärven reittiin, joka yhdistyy Varisvedellä maailman kauneimmaksikin vesireitiksi kutsuttuun Heinäveden reittiin. Kanava on Pohjoismaiden syvin. Kanava on pudotuskorkeudeltaan Suomen suurin ja maan ainoa nelisulkuinen kanava. Kanavan neljän sulun putouskorkeus on yhteensä 14,5 metriä. Vuosina 1911-1913 rakennettu kanava on pituudeltaan 1 100 metriä ja kanavan läpi voivat kulkea alukset joiden suurin pituus on 31,2 metriä, leveys 7,1 metriä, syväys 1,8 metriä ja mastonkorkeus 12,5 metriä. Kanavan ylittää kääntösilta jonka alikulkukorkeus on 1,7 metriä.
Kanavan vieressä on kanavamuseo, jossa museorakennuksena toimii 1910-luvun rakentamistyyliä edustava entinen renkitupa. Museossa vierailee 5 000 kävijää vuodessa. Kanavapuistossa on viime vuosina järjestetty taidetapahtumia ja ulkoilmakonsertteja. Kesällä 2004 pidettiin perinneuittotapahtuma "Naiset nipunlaskussa". Kesällä 2007 järjestetään uusi uittonäytös.
Sulutus kanavassa kestää yhteensä yli puoli tuntia.
Varistaipaleen ja Taivallahden kanavat Varistaipaleen sijainti Heinäveden kartalla Heinävesi Etelä-Savon kartalla
Luokka:Heinäveden nähtävyydet Luokka:Heinäveden kanavat Luokka:Juojärven reitti Luokka:Juojärven reitin valuma-alue